Document ID: 31986R3736

KOMISSION ASETUS (ETY) N:o 3736/86,
annettu 8 päivänä joulukuuta 1986,
eläinten ruokintaan tarkoitetulle rasvattomalle maidolle annettavan tuen myöntämistä koskevista yksityiskohtaisista säännöistä annetun asetuksen (ETY) N:o 1105/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) 1335/86(2), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1105/68(3), sellaisena kuin se on viimeksi muutettuna asetuksella (ETY) N:o 867/86(4), 1 artiklan 7 kohdassa esitetään rasvattoman maidon ja kirnupiimän rasvattoman kuiva-ainepitoisuuden valvomiseksi käytettävä analyysin vertailumenetelmä; on osoittautunut tarpeelliseksi säätää kansainvälisten standardien viitteistä näytteiden oton osalta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1105/68 1 artiklan 7 kohtaa seuraavasti:
1) korvataan c kohdassa sanat "ISO standardi" joka kerran sanoilla "kansainvälinen ISO standardi";
2) lisätään seuraava alakohta:
"Näytteet on otettava kansainvälisessä standardissa ISO 707 säädetyllä menetelmällä; jäsenvaltiot voivat kuitenkin käyttää toista näytteenottomenetelmää, jos tämä menetelmä on mainitun standardin periaatteiden mukainen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 2 päivästä helmikuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1986.

Labels: 0
17
16
6